Motorfietsryer sterf in bergpasNooddienste op die toneel. Foto: ER24 ŉ Motorfietsryer, in sy 30’s, is dood toe hy Sondag in ŉ bergpas buite Villiersdorp in die Wes-Kaap verongeluk het. Chitra Bodasing Harduth, woordvoerder van ER24, het gesê die ongeluk het op die R43 sowat 10 km buite dié dorp plaasgevind. “Die man het saam met vriende motorfiets gery toe hy beheer oor sy motorsfiets verloor het,” het Bodasing Harduth gesê. Die man se vriende het hulp ontbied. “Die man se liggaam is teen versperrings langs die pad aangetref. Sy motorfiets het ŉ paar meter ver van sy liggaam af in die pad gelê.” Die man is ondersoek en dood verklaar weens veelvoudige noodlottige beserings. Die oorsaak van die ongeluk was nie dadelik bekend nie en word deur owerhede ondersoek.